cyanic-selkie/wikianc huggingface dataset:
חלוקת צ'כוסלובקיה ערב מלחמת העולם השנייה
גרמניה כובשת את צ'כיה
באווירה עכורה זאת הוזמן נשיא צ'כוסלובקיה, האכה, על ידי היטלר, ל'התייעצויות' בברלין. האכה קיווה שלפחות יוכל לפעול אצל היטלר שלא יפגע יותר בצ'כיה. הוא לא העלה בדעתו את מה שעתיד לקרות בפגישתו עם היטלר. ב-15 במרץ בשעה 1 בלילה, נפגשו האכה וחוואלקובסקי, שר החוץ של צ'כוסלובקיה, עם היטלר. יחד עם היטלר נכחו בפגישה ריבנטרופ, הרמן גרינג ועוד כמה מראשי הצבא הגרמני. לאחר שהיטלר פתח במונולוג ארוך בו הוא התקיף בחריפות את המנהיגים הקודמים של צ'כוסלובקיה, מסריק ובנש, על שהתנכלו למיעוט הגרמני בצ'כוסלובקיה, הוא אמר להאכה שכבר יומיים קודם לכן הוא נתן הוראה למפקדי הצבא הגרמני, להתקיף את צ'כוסלובקיה ולספחה לרייך השלישי. האכה וחוואלקובסקי נותרו הלומים. היטלר לא חיכה לתגובתם והמשיך לומר שכבר עכשיו הצבא הגרמני פלש לצ'כוסלובקיה בנקודות מסוימות, ומחר בשעה 6 בבוקר הכוחות הגרמניים יפלשו לצ'כיה מכל הכיוונים. היטלר סיים שנשארו 2 אופציות: או שצ'כוסלובקיה תתנגד, ואז הצבא הצ'כי יובס ברוטלית, או שהממשלה הצ'כוסלובקית תיכנע לכיבוש הגרמני וכך צ'כיה תקבל זכויות אוטונומיות מסוימות במסגרת הרייך הגרמני. היטלר טרח לציין שהוא עושה זאת, "לטובת האינטרס של העם הצ'כי", מאחר שבמקרה של מלחמה, הצבא הצ'כי יובס תוך פחות מ-48 שעות, והצ'כים לא יהנו מפריבילגיות אוטונומיות כלשהן.
שעתיים מאוחר יותר צבא גרמניה פלש לצ'כיה, ותוך שעות ספורות השתלט על כל צ'כיה, ללא שום התנגדות. עוד באותו יום היטלר הגיע לפראג ועלה לנאום בארמון הרג'ין, נאום שבו הצהיר על כך שצ'כיה סופחה לגרמניה. הוא הוסיף שהעם הצ'כי יהנה מאוטונומיה תרבותית ולשונית, אך כל הטריטוריות הצ'כיות שהן מוראביה, בוהמיה ושלזיה, יהיו תחת שלטון גרמניה. הפוליטיקאי הגרמני, קונסטנטין פון נויראט מונה לפרוטקטור של השטחים הצ'כיים הכבושים; מנהיג הגרמנים בחבל הסודטים, קונראד הנליין מונה לראש האדמיניסטרציה האזרחית, וקרל הרמן פרנק מונה לניהול מדיניות החוץ הפוליטית.
הונגריה כובשת את זקרפטיה
מה שהסלובקים עשו בסלובקיה, עשו גם האוקראינים בזקרפטיה, ואחרי שסלובקיה הכריזה עצמאות, הכריזו על החבל כעל מדינה עצמאית חדשה בשם "זאקארפאטסקיה אוקראאִינה", ולעיר בירתה הוכרזה העיר חוסט. הצבא הצ'כי עזב במהירות את זקרפטיה, מאחר שסלובקיה הפרידה בינה לצ'כיה, והוא היה מוצא את עצמו מכותר. אך המדינה החדשה לא החזיקה מעמד יותר מימים ספורים, וצבא הונגריה פלש לחלקים של זקרפטיה שעוד לא סופחו אליה. בשעה 6 בבוקר ה-15 במרץ, בדיוק באותה שעה שהגרמנים נכנסו לצ'כיה ממערב, נכנסה הונגריה לזקרפטיה בדרום-מזרח, וכבשה את השאריות של זקרפטיה. האוקראינים המעטים שהתנגדו לצבא ההונגרי, חוסלו במהירות. גם פנייה שהאוקראינים שיגרו להיטלר, להגנה מפני הונגריה, לא נענתה כלל. הצבא ההונגרי השתמש בכלים פרימיטיביים ביותר, בהתחשב בעובדה שלא היה מי שיתנגד לו.
ההשלכות הפוליטיות של חלוקת צ'כוסלובקיה בצרפת ובריטניה
ממשלות צרפת ובריטניה לא עשו דבר למנוע את פירוק צ'כוסלובקיה וכיבוש צ'כיה על ידי גרמניה. בצרפת ובבריטניה התחוללו מחאות אדירות, והושמעה ביקורת חריפה נגד צ'מברלין ודאלאדיה. היטלר ומוסוליני לעגו למנהיגי צרפת ובריטניה בגלוי. כששגריר צרפת בברלין רצה למסור לריבנטרופ מסמך מחאה מממשלת צרפת נגד כיבוש צ'כיה, ריבנטרופ התחמק מלפגשו, וכשהוא מסרו למזכיר המדיני של גרמניה, פון ווייצזקר, במקום לריבנטרופ, הוא זרק המסמך חזרה בזלזול.
בבריטניה, ראו את צ'מברלין כאחראי הישיר לפירוק. צ'מברלין כבר הכיר בכך שהוא שגה בהתנהלותו מול היטלר. ב-18 במרץ, שלושה ימים לאחר שצ'כוסלובקיה נמחקה, הוא נאם נאום בו הוא אזר אומץ להגיד שהיטלר הטעה אותו, והוא הצהיר שלהבא בריטניה תשתמש בכל כוחה להתנגד בתקיפות נגד כל תוקפנות בעתיד. מאוחר יותר נועדו דאלאדיה וצ'מברלין, וצ'מברלין הציע לחתום על ברית הגנה משותף לצרפת, בריטניה, ברית המועצות, פולין, רומניה וטורקיה, וכך ליצור גוש חוסם לגרמניה הנאצית. ההצעה הייתה על רקע פנייתו של שר החוץ הרוסי מקסים ליטבינוב לצ'מברלין לחתום על ברית הגנה דומה. ברית המועצות כבר פנתה בעבר לבריטניה לחתום על הצעות דומות, אך אז היא נדחתה, בעקבות התנגדותו של צ'מברלין לשיתוף פעולה עם ברית המועצות; אך כעת לאחר כיבוש צ'כוסלובקיה, ברית המועצות הביעה מחדש את רצונה לבצע את הצעד הנחוץ לחסום את גרמניה הנאצית. אך מההצעה לא יצא דבר מאחר שגם פולין לא רצתה להסכים לברית הגנה או אפילו הצהרה משותפת עם ברית המועצות. אמנם פירוק צ'כוסלובקיה השפיע לפחות להתנגדותם הנחרצת של בריטניה וצרפת להסכים לדרישות היטלר מפולין כחצי שנה מאוחר יותר, מה שהביא לפתיחת מלחמת העולם השנייה, אך אז הסכם ריבנטרופ-מולטוב בין ברית המועצות לגרמניה כבר נחתם, וברית המועצות השתתפה בכיבוש פולין.
השפעת חלוקת צ'כוסלובקיה על יהודיה
זכויות האדם של היהודים בצ'כוסלובקיה החלו להיפגע ככל שהתקדם פירוק המדינה.
עם הסיפוח הגרמני של חבל הסודטים החלה רדיפה אנטישמית גלויה של היהודים שהתגוררו באזור מצד השלטון החדש.
רדיפה דומה התקיימה בכל האזורים בהם שלטה גרמניה הנאצית באותה תקופה, והיא באה לביטוי במיוחד עם קבלתם של חוקי נירנברג ב-1935.
לאחר התפטרותו של בנש, נשיא צ'כוסלובקיה, חיפשה הממשלה הצ'כוסלובקית החדשה דרכים לרַצות את היטלר, וכתוצאה מכך החל השלטון הצ'כוסלובקי להפלות את היהודים לרעה, ואף החיל את חוקי נירנברג בשטח המדינה, בהתאם לדרישתו של היטלר. בתקופה זו, הפכו הקריאות שהאשימו את היהודים במשבר שאליו נקלעה צ'כוסלובקיה לדבר שכיח.
על פי דרישת היטלר, גם היהודים באותם חלקי המדינה שסופחו לידי הונגריה, החלו לסבול מרדיפה אנטישמית גלויה מצד השלטון.
רובם המוחלט של יהודי צ'כוסלובקיה מצאו עצמם תחת כיבוש נאצי במהלך מלחמת העולם השנייה, ורובם המכריע נספה בשואה.
צרטוזאוריה
צרטוזאוריה (שם מדעי: Ceratosauria) היא אינפרא-סדרה של דינוזאורים מתת-סדרת התרופודים הטורפים, אשר חיו בין תחילת היורה עד סוף הקרטיקון, לפני 66–298 מיליון שנה בקירוב.
מאפיינים
מינים אלה היו שונים משאר התרופודים במספר גורמים: הגולגולת שלהם רחבה יחסית אך קצרה ובעלת עוצמה רבה. על הגולגולת של מינים רבים היו בליטות מעוטרות או קרניים קצרות לאורך המצח וקדמת החוטם והם היו בעלי זרועות קצרות מאוד, אשר התנוונו בעיקר אצל האבליזאוריים.
רבים מביניהם היו טורפים גדולים בעלי עוצמת נשיכה אימתנית וייתכן שהיו אוכלי נבלות. מבנה הרגליים שלהם הותאם לתנועה מהירה, אך הזרועות הקצרות הקשו על תפיסת מזון.
רוב מאובני הקבוצה התגלו בחצי הכדור הדרומי, בחלקה של היבשת הקדומה גונדוונה, אם כי המינים המוקדמים נמצאו גם בשטחי היבשת לאוראסיה, כמו באמריקה הצפונית. ככל הנראה התחרות דחקה אותם התחרות עם הטטנורים מיבשת זו.
אוקו סוביסטה
אוקו סוביסטה (נולד ב-6 ביוני 1982) הוא זמר אסטוני. סוביטה ייצג את אסטוניה באירוויזיון 2021 עם השיר The Lucky One.
ב-29 בפברואר 2020 נבחר לייצג את אסטוניה באירוויזיון לשנת 2020 לאחר שניצח בתחרות "Eesti Laul 2020" עם שירו "What Love Is", אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. סוביסטה זכה פעם נוספת בקדם האסטוני לאירוויזיון 2021, ונבחר לייצג את אסטוניה עם השיר "The Lucky One".
ביוגרפיה
אוקו סוביסטה התחיל בקריירתו במהלך העשור הראשון של המאה העשרים ואחת כאשר השתתף בתחרויות מוזיקה שונות ברחבי אסטוניה כגון "Kaks Takti Ette" ושיתוף פעולה עם אמנים שונים כגון בריגיט אויגמל המוכרת באסטוניה. בשנת 2010 השתתף בפסטיבל New Wave הבינלאומי ברוסיה וסיים במקום השלישי. הוא השתתף בנוסף גם באודישנים ל"Golos", הגרסה הרוסית לתוכנית הכישרונות דה וויס, בה הגיע לחצי הגמר.
בשנת 2019 לקח סוביסטה בתוכנית הטלוויזיה האסטונית "Eesti Laul" הבוחרת את הנציג האסטוני לאירוויזיון, הוא הגיע במקום השני אחרי ויקטור קרון. בשנת 2020 ניסה שוב להשתתף בתחרות והפעם ניצח בה - הוכרז כי הוא יישא את הדגל האסטוני ברוטרדם שבהולנד. לאחר ביטול התחרות, סוביסטה זכה בקדם פעם נוספת. סוביסטה יבצע את השיר "The Lucky One" על בימת אירוויזיון 2021. ב-20 במאי 2021, סוביסטה ביצע את השיר בחצי הגמר השני של התחרות וכשל בניסיון להעפיל לגמר, לאחר שהגיע למקום ה-13 עם 58 נקודות.
שדה נפט
שדה נפט או שדה קידוח הוא אזור בים או ביבשה בו מצויות מספר רב של בארות נפט וקידוחי נפט להפקת נפט גולמי וצינורות להולכת התוצרים. שדות הנפט יכולים להשתרע על פני שטח של מאות קילומטרים, מעל למרבצי נפט או גז המצויים במעבה האדמה. שדות נפט גדולים נראים מרחוק כערים, מנוקדים בבארות נפט ובמתקני שאיבה.
לעיתים משמש המושג "שדה נפט" לתיאור כל מרבץ הנפט, כולל חלקו הבלתי-מנוצל. בלשונו של חוק הנפט תשי"ב: "שדה נפט - קרקע על כל שכבותיה הגאולוגיות שיש מתחתיה בידוע מצבר נפט שניתן להפיק ממנו נפט בכמויות מסחריות".
כיוון שלרוב שדות הנפט נמצאים הרחק ממקום יישוב, ופעמים רבות במקומות בעלי תנאים קיצוניים של חום או קור, הקמת שדה נפט היא פעולה מורכבת ויקרה ביותר. יש להקים במקום תשתיות למגורי הפועלים, הנמצאים לעיתים חודשים ארוכים הרחק מביתם כולל שירותים לרווחת הפועלים; יש להקים תשתיות הובלת נפט (במקומות קרים מאוד תוך חימומו); תשתיות תחבורה (כגון כבישים או מנחתי מסוקים); מתקנים לשריפת עודפי גז, אם אין דרך להשתמש בהם; תשתיות למים וחשמל ואמצעי בטיחות והגנה על איכות הסביבה. חברות הפקת הנפט הגדולות בעולם מחזיקות מחלקות מיוחדות להקמת ותחזוקת תשתיות ושירותים אלה.
שדות הנפט הגדולים ביותר מצויים בערב הסעודית ובכווית.
שדות הנפט מהווים את אחד הגורמים העיקריים לזיהום סביבה נרחב. שדות נפט פעילים מזהמים את המים, האוויר והקרקע בכל שטחם והופכים אותו לריק מחי וצומח לאורך עשרות שנים, זאת בנוסף לדליפות בלתי-מתוכננות כתוצאה מתקלות ותחזוקה לקויה הגורמים לאסונות אקולוגיים רחבי-היקף. לאחר מיצוי השדה, נוטשות חברות ההפקה את המתקנים, בייחוד במדינות בהן לא נאכפים חוקים לגבי פירוק מסודר של שדות נפט. מתקנים אלה, הכוללים ציוד מכני מיושן ומחליד, בורות עמוקים פעורים, חומרים כימיים מסוכנים, גדרות וכיוצא בהן, מהווים סיכון סביבתי לאורך שנים ארוכות.
קונסרבטוריון שטרן
קונסרבטוריון שטרן (בגרמנית: 'Stern'sches Konservatorium) היה בית ספר פרטי למוזיקה בברלין, שמנה הן בסגל המורים שלו והן בין בוגריו מוזיקאים רבים ידועי-שם. כיום בית הספר הוא חלק מן האוניברסיטה לאמנויות בברלין.
היסטוריה
קונסרבטוריון שטרן נוסד במקורו בשנת 1850 כ"בית הספר הברלינאי למוזיקה", על ידי יוליוס שטרן, תיאודור קולאק ואדולף ברנהרד מרקס. קולאק פרש מן הקונסרבטוריון בשנת 1855 כדי להקים אקדמיה חדשה לפיסול ולאמנות תלת-ממדית. לאחר פרישתו של מרקס בשנת 1856, נשאר הקונסרבטוריון בבעלותה ובניהולה הבלעדיים של משפחת שטרן וקיבל את שמה. בשנת 1894 עבר המוסד לידי גוסטב הולנדר (דודו של מלחין הסרטים פרידריך הולנדר, שהעתיק אותו לאולם הקונצרטים של הפילהרמונית של ברלין ברחוב ברנבורגר ברובע קרויצברג בברלין.
במהלך ההאחדה ("Gleichschaltung"), בשנת 1936, שונה שוב שמה של אקדמיית שטרן ל"Konservatorium der Reichshauptstadt Berlin" בפיקוח המשטר הנאצי. יורשיו של גוסטב הולנדר סולקו מן המוסד, אבל למשך שנים אחדות התאפשר להם לנהל את "בית הספר היהודי הפרטי למוזיקה של הולנדר" עד לשילוחם למחנות ההשמדה בשנת 1941.
לאחר תום מלחמת העולם השנייה בשנת 1945, שונה שוב שם בית הספר והוא נקרא "הקונסרבטוריון העירוני", ששכן במערב ברלין. ב-1966 התמזג הקונסרבטוריון יחד עם "בית הספר האקדמי הגבוה למוזיקה" תוך "בית הספר הממלכתי למוזיקה ואמנויות הבמה של ברלין", הנקרא מאז 2001 האוניברסיטה לאמנויות בברלין.
אילמירה שמסוטדינובה
אילמירה שמסוטדינובה (ברוסית: Ильмира Шамсутдинова; נולדה ב-29 בינואר 1976) היא דוגמנית רוסייה.
ביוגרפיה
שמסוטדינובה נולדה בסראטוב לאם שעסקה בהתעמלות אומנותית.
ב-1993 הנחתה את טקס בחירת מיס רוסיה.
ב-2010 קיבלה תואר בניהול ארגוני.
שמסוטדינובה עוסקת בצלילה וברכיבה על אופניים.
קריירת דוגמנות
ב-1990, בגיל 14, השתתפה לראשונה בתחרות יופי, היא השתתפה, בין היתר, בתחרות היופי המקומית של העיר שלה ובתחרות מיס וולגה 1991.
היא עבדה שנתיים כדוגמנית באיטליה והופיעה, בין היתר, בתצוגות של פנדי וגוצ'י.
היא לקחה חלק בפרסומים של מספר מותגים וביניהם הד אנד שולדרס.
בנוסף, תמונותיה הופיעו על מספר רב של מגזיני אופנה ברוסיה.
היא הופיעה בקליפים של מספר מוזיקאים, ובהם של להקת "Шамсутдинова, Ильмира" שייצגה את רוסיה באירוויזיון 2002.
חיים אישיים
שמסוטדינובה נשואה ולה שלושה ילדים ומתגוררת במוסקבה.
אייפון 14 פרו
אייפון 14 פרו ואייפון 14 פרו מקס הם סמארטפונים, אשר פותחו ושווקו על ידי חברת אפל. הם מכשירי הדגל בדור ה־16 של סדרת מכשירי האייפון, ממשיכים את האייפון 13 פרו ואייפון 13 פרו מקס.
מכשירי האייפון 14 פרו ואייפון 14 פרו מקס זמינים לרכישה מוקדמת בארצות הברית החל מ־9 בספטמבר 2022, וזמינים לרכישה מלאה החל מ־16 בספטמבר 2022.
חומרה
המכשיר מופעל על ידי מעבד בעל 6 ליבות כאשר 2 מהן פועלות בתדר עבודה של 3.46 ג'יגה הרץ, וה-4 הנותרות פועלות בתדר עבודה של 2.02 ג'יגה הרץ. במכשיר ישנה מערכת על שבב מדגם A16 Bionic של אפל. האחסון הפנימי של המכשיר בנפח 128, 256, 512 ג'יגה בייט, או 1 טרה בייט. למכשיר זיכרון RAM בנפח 6 ג'יגה בייט.
מסך
האייפון 14 פרו מגיע עם מסך 6.1 אינץ' (15 ס"מ), והפרו מקס עם מסך 6.7 אינץ' (17 ס"מ). שניהם עם מסך מסוג סופר רטינה XDR OLED, בקצב רענון של 120 הרץ. רזולוציית מסך האייפון 14 פרו 2556x1179 פיקסלים, ומסך הפרו מקס עם רזולוציה של 2796x1290 פיקסלים. שני המסכים בצפיפות פיקסלים של 460 PPI.
מצלמות
האייפון 14 פרו ופרו מקס מגיעים עם מערך של ארבע מצלמות: מצלמה קדמית אחת ושלוש מצלמות אחוריות. אחד החיישנים יספק איכות של 48 מגה פיקסל, השדרוג המשמעותי ביותר למצלמה של אפל מזה שבע שנים. החיישן יתלווה לעדשה טלה-פוטו, שבזכותו תאפשר זום x2 וצילום 4K ללא זום דיגיטלי.
סוללה
המכשיר 14 פרו מופעל על ידי סוללה בקיבולת של 3,200 מיליאמפר שעה, והסוללה של המכשיר 14 פרו מקס בקיבולת של 4,323 מיליאמפר-שעה.
תוכנה
אייפון 14 פרו ואייפון 14 פרו מקס מגיעים כשמותקנת עליהם מערכת ההפעלה iOS 16.
נומינליזם
נומינליזם היא אסכולה בפילוסופיה, שראשיתה בהגותו של הפילוסוף פייר אבלר, שטוען כי רק פריטים קיימים במציאות, אבל אידאות מכלילות (כלומר מושגים מופשטים המייצגים קבוצה של פריטים ולא פריט ספציפי אחד), אינם אלא פיקציה לשונית ומושגית, ולא מציאות.
הפולמוס בין נומינליזם לאוניברסליזם או אידיאליזם
נומינליזם היא דעה הפוכה מאוניברסליזם; - זו האחרונה מאמינה בקיומם הממשי של אידאות או מושגים הכוללים יותר מאשר פריט מוחשי בודד. לעומתה, נומינליזם היא אסכולה פילוסופית מתחום תורת ההוויה (אונטולוגיה), המתנגדת לאוניברסליזם מאחר שהיא מסרבת להכיר בקיומם העצמאי של אוניברסלים או תכונות במנותק מהפרטים. לדידם של האוחזים בגישה הנומינליסטית, תכונות, מושגים כלליים או אוניברסלים, אינם קיימים בנפרד מהפרטים במציאות. לידתו של המושג כבר בפילוסופיה של ימי הביניים, אם כי נראה שהיא צצה לראשונה אצל הבודהא.
כדי להבין את המחלוקת, ניתן לבחון את ההיגד "התפוח הזה אדום":
לפי האוניברסליזם, התפוח הוא פרט המממש או נוטל חלק בתכונה "אדום". כך, ה"אדומיות" קיימת כשלעצמה מעבר למרחב ולזמן. מקובל לראות את תורת האידאות של אפלטון כמבשרת תורת האוניברסליזם. הנומינליזם מסרב להכיר בקיומם של "יֵשׁים" אלו, מהטעם הפשוט שהטיעון לגבי קיומם נשמע חסר כל בסיס אמפירי. ניתן, אכן, להקשות ולשאול היכן נמצאים אוניברסלים אלו, מתי הופיעו בעולם, מי ערב לקיומם, ומאין הרושם המלמד על קיומם. בנוסף, לא ברור כיצד החפץ נטול האדמומיות (התפוח) מממש את הקשר עם התכונה 'אדום'. לסיום, נראה כי לא ניתן לדבר על תפוח אם אינו מקיים אוסף מסוים של תכונות (עגול, מתוק וכו') כך שלא ברור באיזה מובן התכונות הללו קיימות כשלעצמן במנותק ממנו. אחרי הכל ניתן היה באותה המידה להניח שאל כלשהו גורם לתפוח להיות אדום. בלשון טכנית יותר, מקובל להסביר את הביקורת הנומינליסטית דרך תער אוקהם, או העיקרון החסכני, לפיו אין להרבות ביֵשׁים שלא לצורך - אוניברסלים הם יישים מיותרים שכאלה.
עתה עולה השאלה כיצד, אפוא, יסביר הנומינליסט את המשפט דלעיל. מה פשר המושג 'אדום' - לפי הנומנליזם 'אדום' הוא שם עצם קיבוצי לאוסף פרטים מסוים (שהתפוח נמנה עמם). המילה 'אדום' מסמלת למעשה קבוצה של חפצים אדומים. לחלופין, ייתכן ובין התפוח לדם יש איזה דמיון המאפשר לקרוא לשניהם אדומים (אם כי תשובה זו מעלה קושי שכן הדמיון הזה מניח תכונה זהה, הלא היא אוניברסל).
ביקורת
הגישה הנומינליסטית נתקלת בקושי בבואה לנסח משפטים אבסטרקטיים, שבהם נושא המשפט אינו פרטיקולר (פריט), אלא שם עצם מופשט (הוראה מופשטת). כך למשל במשפטים "אומץ היא תכונה מוסרית", "משולשיוּת היא צורה", "הילרי מעדיפה חפצים אדומים על פני כחולים" וכדומה. נראה כי לפחות לכאורה, לא ניתן לדבר כאן על פרט מסוים. בהנחה שלמשפטים אלה יש מובן, והם אמיתיים, ניצב אתגר מול האוחזים בתזה הנומינליסטית. פתרון מסוים לבעיה, מציע ניסוח מחדש של המשפטים כך שהנושא ייצג את כלל הפרטיקולרים הרלוונטיים: "אומץ" למשל, יש להבין ככלל האינדיבידואלים האמיצים. יש לומר, אפוא, "אינדיבידואלים אמיצים הם מוסריים", "משולשים הם צורות", "אם נניח לפני הילרי חפץ אדום, היא תעדיפו על פני הכחול"... כיוון שכרגע תנאי-האמת של המשפטים המתורגמים שונים מאלו של המשפטים המקוריים, יש להוסיף לכל משפט דלעיל את ההיגד "כששאר התנאים שווים" (שהרי ישנם אינדיבידואלים אמיצים שאינם מוסריים, והילרי מן הסתם תעדיף מזוודה כחולה מלאה בכסף על פני מזוודה אדומה ריקה). אלא שפתרון אחרון זה 'שופך את התינוק עם המים, שכן כשבאים למנות את שאר אינסוף התנאים השווים, מרבים ביֵשׁים שלא לצורך, ונעלמת המוטיבציה להחזיק בנומינליזם מטעמי החסכנות שהוזכרו. קריטריון "התנאים השווים" מהווה אם כן סיבוך תאורטי.
פתרון חלופי לשאלת ההוראה האבסטרקטית מציעים האוחזים בנומינליזם המטא-לשוני: אלה מציעים להתגבר על הקושי בטענה שההוראות האבסטרקטיות הן אמנם אמיתיות, אך כל תוקפן קיים במישור הלשוני. המשפטים הללו מהווים טענות מטא-לשוניות, קרי - טענות שנוגעות ליחסים הפנימיים בין מילים בשפה. כך, למשל, המשפט "אומץ היא תכונה מוסרית" מוסר לנו שיש איזה שהוא קשר בין המילים העבריות "אומץ" ו"מוסר". לפי גישה זו, הנומינליזם החמור, אך גם האוניברסליזם, טועים שניהם בייחוסם תוקף לא-לשוני למשפטים אלו.
גם פתרון זה אינו חף מביקורת: ראשית, נראה כי האוניברסלים הלשוניים מגניבים בחזרה 'דרך הדלת האחורית' את האוניברסליזם – השימוש בתבניות (Types) המתממשות על ידי התקריות (Tokens) שקול לשימוש בתכונות ובאוניברסלים. שנית, עולה השאלה כיצד בכלל תרגום הוא מן האפשר, שהרי אם מובנו של משפט אבסטרקטי תלוי ביחסיה הפנימיים של השפה, לא ניתן להקיש משפה אחת לשנייה. נראה כי הגישה המטא-לשונית מוליכה לרלטיביזם לשוני, שהרי ייתכן שכל אדם דובר שפה אחרת.
הפילוסוף הבריטי סלרס משיב לביקורת הראשונה, באומרו כי עמדה מטא-לשונית של אבסטרקטים לשוניים אינה מחויבת לקיומם של ביטויים לשוניים המובנים כאוניברסלים (או כ-Types). הוא מבקש לראות בביטויים אבסטרקטיים "Distributive singular terms", קרי הכללות של פרטיקולרים, או מעין שמות-עצם קיבוציים (אך לא תכונות!). מושגים אלה מאפשרים לדובר לבצע הכללה של פרטיקולרים ולהתייחס לכלל התקריות, מבלי להידרש לקיומן של תבניות. הם בסך הכל משמשים מכשיר לציון אסופת אינדיבידואלים (tokens), המאפשר לטעון טענות כלליות. במשפט "האריה הוא צהוב", המילה "אריה" אינה אוניברסל, אלא פשוט סך האריות. סלרס מדגיש ומזכיר, כי רק אריות יכולים להיות צהובים, בעוד שלאבסטרקט 'אריה' אין כל צבע.
לביקורת השנייה עונה סלרס בעזרת טכניקה חדשה, המבדילה בין המילה בשפה נתונה, לבין הפונקציה שהמילה ממלאת במערך השפה. את הפונקציה שממלאת המילה, מסמן סלרס בנקודות: כך למשל, הסימון איש אינו מתייחס למילה העברית בת שלוש האותיות "איש", אלא לתפקיד בשפה, הזהה לתקריות man ול hombre באנגלית ובספרדית בהתאמה. בהנחה שבכל שפה ישנו מערך פונקציות דומה, ניתן בהחלט להמשיך כך בעבודת התרגום והמילונאות. ניתן לסכם ולומר שסלרס, למעשה, מגדיר את התרגום כהקבלה של תפקידים לשוניים.
אי-ספיקת מסתם אבי העורקים
אי-ספיקת מסתם אבי העורקים (באנגלית: Aortic valve insufficiency, ובראשי תיבות: AI), או תַּחְזֶרֶת וָתִינִית (Aortic valve regurgitation, ובראשי תיבות: AR), היא מחלת לב מסתמית שבה דולף במהלך הדיאסטולה – שלב ההרפיה והמילוי החדרי – מסתם אבי העורקים, המקשר בין החדר השמאלי של הלב לאבי העורקים. בצורתה החריפה מחלה זו מתפתחת במהירות ומתבטאת באי-ספיקת לב, אולם בצורתה הכרונית, השכיחה יותר, היא מתפתחת על פני שנים, והתסמינים בה ניכרים רק בשלביה המתקדמים. הסיבה להופעת אי-ספיקה של המסתם היא מחלה ראשונית במסתם עצמו או בשורש אבי העורקים, אשר גורמת לעיוות בצורתם של עלעלי המסתם או להרחבת פתחו, ובכך לדליפה שלו. בדיקת הבחירה לאבחנה של אי-ספיקת המסתם היא אקוקרדיוגרפיה, אשר מאפשרת לראות את הדליפה ולהעריך את חומרתה, ולעיתים אף לקבוע איזו מחלה ראשונית הובילה להתפתחותה. הטיפול המקובל באי-ספיקה של המסתם הוא ניתוח להחלפת המסתם, אשר מבוצע במקרים של אי-ספיקה חריפה או אי-ספיקה כרונית בדרגה קשה של המסתם אשר מלווה בתסמינים או בתפקוד ירוד של החדר השמאלי.
אפידמיולוגיה
שיעור ההימצאות של אי-ספיקת מסתם אבי העורקים אינו ידוע במדויק. מחקר אמריקני משנת 1999 בשם Framingham Heart Study מצא כי שיעור ההימצאות של אי-ספיקת מסתם אבי העורקים בכל דרגה שהיא באוכלוסייה הכללית עומד על 13% בקרב גברים ו-8.5% בקרב נשים, אולם פילוח לפי חומרה הראה כי שיעור ההימצאות של אי-ספיקה בדרגה בינונית ומעלה עומד על 0.5%. ההיארעות של אי-ספיקה של מסתם אבי העורקים עולה עם הגיל, כאשר השיא הוא בעשורים הרביעי עד השישי לחיים.
אטיולוגיה
אי-ספיקה של מסתם אבי העורקים יכולה לנבוע ממחלה ראשונית של המסתם או ממחלה ראשונית המערבת את שורש אבי העורקים, ואלה מתחלקים ביחס שווה. בעוד מחלות ראשוניות של מסתם אבי העורקים גורמות לעיוות בצורתו של המסתם, מחלות ראשוניות של שורש אבי העורקים גורמות להרחבת טבעת המסתם. שני מצבים אלו עלולים לפגוע ביכולתו של המסתם להיסגר, ובכך להביא לדליפתו.
עם הסיבות הנפוצות להתפתחות המחלה נמנות: התרחבות אידיופתית של אבי העורקים, פגמים מולדים במבנה מסתם אבי העורקים כגון מסתם דו-פסיגי או מסתם מחורר, שינויים ניווניים במסתם כגון הסתיידויות, קדחת שיגרונית, אנדוקרדיטיס זיהומית, יתר לחץ דם, ניוון מיקסומטי, בתירה של אבי העורקים העולה ומחלות רקמת חיבור כתסמונת מרפן. השינויים הניווניים, הן בשורש אבי העורקים והן במסתם, והפגמים המולדים הם כיום הסיבה העיקרית להתפתחות אי-ספיקה של מסתם אבי העורקים בעולם המערבי. הקדחת השיגרונית, העלולה לגרום להתעבות של המסתם ולעיוות בצורתו, גורמת לרוב גם לפגמים במסתם הצניפי, ובעבר הייתה הסיבה המובילה להתפתחות אי-ספיקה של המסתם.
סיבות פחות שכיחות לאי-ספיקה של המסתם כוללות: חבלה במסתם, דלקת חוליות מקשחת, עגבת, מחלות פרקים כגון דלקת מפרקים שיגרונית ודלקת מפרקים ראקטיבית, מחלות רקמת חיבור נוספות כגון פרכת ותסמונת אהלרס-דנלוס, דלקות כלי דם כגון דלקת עורקים עם תאי ענק, היצרות תת-ותינית ופגם במחיצה הבין-חדרית הגורם לצניחה של אחד מפסיגי המסתם.
מבין הגורמים שלעיל, אי-ספיקה חריפה של המסתם נגרמת בעיקר מאנדוקרדיטיס זיהומית, בתירת אבי העורקים או חבלה קהה בחזה. יתר הגורמים מובילים לאי-ספיקה כרונית של המסתם.
רקע פיזיולוגי
מסתם אבי העורקים, המפריד בין החדר השמאלי של הלב לאבי העורקים, נפתח באופן תקין לאחר שבהתכווצות החדר – הסיסטולה – לחץ הדם בחדר עולה על הלחץ שבאבי העורקים. משמשתווים הלחצים בחדר ובאבי העורקים, נסגר המסתם ומתחילה הרפיית החדר – הדיאסטולה. נפח הדם המוזרם מן החדר לאבי העורקים נקרא נפח פעימה, והיחס בינו לבין הנפח בסוף הדיאסטולה מוגדר כמקטע הפליטה, מדד שמשמש להערכת תפקוד החדר השמאלי. באופן תקין, מקטע הפליטה נע בטווח של 50%–70%.
אי-ספיקה חריפה
באי-ספיקה חריפה של המסתם, החדר השמאלי מקבל תוך זמן קצר נפח גדול של דם הדולף אליו דרך מסתם אבי העורקים. אולם, החדר אינו מספיק לפצות בהתרחבות ובהיפרטרופיה על העלייה הפתאומית בנפח הדם שנשאר בו, דבר אשר גורר עלייה חדה בלחץ הדם הסוף-דיאסטולי בחדר ובלחץ הדם בעלייה השמאלית. יכולת החדר לדחוף את הדם קדימה יורדת, למרות העלייה בקצב פעימות הלב, ומתפתחת עד מהרה בצקת ריאות, ולעיתים אף הלם לבבי. בחולים עם היפרטרופיה של החדר השמאלי, למשל בעקבות יתר לחץ דם ממושך והיצרות מסתם אבי העורקים, הפגיעה ההמודינמית בולטת עוד יותר מאחר שהיענות החדר גם כך נמוכה.
מלבד בצקת הריאות, בשל התקרבות הלחץ הסוף-דיאסטולי בחדר ללחצים הדיאסטוליים של אבי העורקים והעורקים הכליליים, פוחתת זרימת הדם אל העורקים הכליליים, וכפועל יוצא פוחתת גם אספקת הדם לתת-פנים הלב (סובאנדוקרדיום), הרקמה הרחוקה ביותר בשרשרת אספקת הדם ללב. דבר זה, בשילוב עם קצב הלב המהיר שמגביר את דרישת החמצן של הלב, עלול להוביל לאיסכמיה ולאוטם שריר הלב.
אי-ספיקה כרונית
באי-ספיקה כרונית של המסתם דליפת הדם דרך המסתם מעמיסה בהדרגה יותר דם על החדר בכל פעימה. החדר, מנגד, מפצה על כך בהגדלת נפחו ובהיפרטרופיה, תוך שמירה על תפקוד בטווח התקין, אולם, אף שפיצוי זה יכול להחזיק במשך עשרות שנים, בשלב מתקדם אין בו די, ותפקוד החדר השמאלי נפגע. הדבר מתבטא אז בירידה משמעותית בלחץ הדם הדיאסטולי ובלב גדול, ששוקל לעיתים יותר מקילוגרם ונקרא בלטינית cor bovinum (לב פרה). לחץ הדם הדיאסטולי המתגבר בחדר השמאלי בעקבות הדליפה גורם לסגירה מוקדמת של המסתם הצניפי ולעלייה בלחץ הדם בעלייה השמאלית. כך, במקרים חמורים של אי-ספיקת המסתם יתפתח יתר לחץ דם ריאתי. יתרה מזאת, הלב ההיפרטרופי מתקשה להתכווץ וצורך יותר דם. ייתכן שבשל דרישת הדם המוגברת של הלב, יחד עם הקושי של הלב להזרים דם קדימה במחזור הדם, תתפתח מחלת לב איסכמית.
תסמינים וסימנים
חולים עם אי-ספיקה חריפה של מסתם אבי העורקים יתייצגו לעיתים קרובות עם חולשה וקוצר נשימה חמור. בבדיקה גופנית הם ייראו במצב כללי ירוד, עם כיחלון וטכיקרדיה, ולעיתים ניתן יהיה לזהות בהם סימנים של גודש ריאתי ובצקת ריאות. לעומת זאת, חולים עם אי-ספיקה כרונית של מסתם אבי העורקים יכולים לחיות במשך שנים ללא תסמינים, עד אשר המחלה מחמירה דיה ונותנת אותותיה. התלונה הנפוצה ביותר היא קוצר נשימה, תחילה במאמץ ואחר כך גם במנוחה, לרבות קוצר נשימה בשכיבה והתקפי קוצר נשימה ליליים, אולם עוד קודם לכן החולים יכולים להתלונן על פעמת. כמו כן, החולים יכולים להתלונן על תעוקת לב, אף ללא רקע של מחלת לב איסכמית, ובשלבים מאוחרים יותר יכולות להופיע גם בצקות היקפיות.
אי-ספיקה כרונית של מסתם אבי העורקים מובילה לירידה בלחץ הדם הדיאסטולי אל מתחת ל-60 מ"מ כספית ולהגדלה של לחץ הדופק למעל 100 מ"מ כספית, הגדלה שאינה ניכרת בצורתה החריפה של המחלה ועלולה להוביל להערכת חסר של הדליפה. בחולים צעירים עם אי-ספיקה כרונית לחץ הדופק גדל במידה קטנה יותר. כתוצאה מלחץ הדופק הגבוה ניכר בקרב החולים הכרוניים סימן בולט של דופק הולם המורגש בעורקים ההיקפיים. סימן זה של הלמות הדופק מקבל ביטויים שונים באיברי הגוף אשר זכו לכינויים אפונימיים לא מעטים. חלקם מוצגים בטבלה להלן:
בניגוד לאי-ספיקה חריפה שבה הולם חוד הלב אינו מוסט או רחב במישוש, באי-ספיקה כרונית נמושה הגדלה של החדר השמאלי של הלב תחת עצם החזה והצלעות, והולם חוד הלב נמוש בכיוון מטה ואל בית השחי, אם כי הוא יכול גם להימוש בצורה מפושטת. בהאזנה לקולות הלב, אי-ספיקה חריפה תתאפיין בקול ראשון חלש אך קול חזק של סגירת מסתם עורק הריאה (P2) וכן בקול שלישי ורביעי. באי-ספיקה כרונית קול הסגירה של המסתם (A2) אינו נשמע כאשר המחלה הראשונית היא במסתם, אולם הוא נשמע תקין או מעט מודגש כאשר המחלה הראשונית היא בשורש אבי העורקים. באשר לאוושות, באי-ספיקה כרונית ניתן לשמוע אוושה דיאסטולית נושפת בתדר גבוה שמהלכה הולך ונחלש (דקרשנדו). האוושה נשמעת באופן החזק ביותר בגבול השמאלי של עצם החזה, לאחר נשיפה, כאשר החולה רוכן לפנים. ככל שהדליפה חמורה יותר, כך האוושה ממושכת יותר וחזקה יותר. כמו כן, מעל חוד הלב ניתן לשמוע רשרוש אמצע-דיאסטולי או סוף-דיאסטולי הנקרא אוושת אוסטין פלינט. רשרוש זה נוצר בשל זרימת דם לאחור המתנגשת בעלעל הקדמי של המסתם הצניפי. לעומת זאת, באי-ספיקה חריפה נשמעת אוושה דיאסטולית מוקדמת קצרה בתדר נמוך. אוושת אוסטין-פלינט גם כן נשמעת באי-ספיקה חריפה, אולם היא קצרה ונפסקת כשהלחץ בחדר השמאלי בדיאסטולה עולה על זה שבעלייה השמאלית.
אקוקרדיוגרפיה
אקוקרדיוגרפיה היא הכלי האבחנתי החשוב ביותר לבחינת אי-ספיקת מסתם אבי העורקים. בהקשר המחלה, הבדיקה מאפשרת הערכה של מבנה המסתם ושל שורש אבי העורקים, קביעת חומרת אי-ספיקת המסתם ואפיון של תפקוד החדר השמאלי של הלב.
דימות המבנה האנטומי של המסתם ושל שורש אבי העורקים יכול להצביע על האטיולוגיה של אי-ספיקת המסתם, והוא מסייע בקביעת חומרת אי-הספיקה. מן התמונה המתקבלת ניתן לומר אם הסיבה לאי-ספיקת המסתם היא, למשל, מסתם דו-פסיגי, מחלה ניוונית של המסתם, אנדוקרדיטיס זיהומית, הרחבה של שורש אבי העורקים או בתירה של אבי העורקים העולה. כל אחת מן האטיולוגיות הללו גוררת התייחסות שונה בטיפול. באשר לקביעת החומרה, מראה תקין של המסתם ושל המבנים התומכים בו הוא תמונה שכיחה באי-ספיקה קלה של מסתם אבי העורקים, ברם, באי-ספיקה קשה נדיר לראות שאין פגיעה מבנית במסתם או בסביבתו.
מצב דופלר, אשר מאפשר צפייה בכיוון הזרימה של הדם, מדגים את הדליפה של הדם על פני המסתם, והוא משמש כלי מרכזי בקביעת החומרה של אי-ספיקת המסתם. זרימת הדם הפתולוגית על פני המסתם מורכבת משלושה רכיבים: אזור התכנסות הזרימה באבי העורקים, שבו הזרימה מואצת לעבר פתח המסתם; חתך ההתכווצות, שהוא החלק הצר ביותר הממוקם בסמוך למסתם ועל פניו נמדדת מהירות הזרימה הגבוהה ביותר של הסילון; וסילון הזרימה עצמו בחדר השמאלי. המלצותיו של האיגוד האמריקני לאקוקרדיוגרפיה משנת 2003 מגדירות מספר קריטריונים לקביעת החומרה של אי-ספיקה כרונית של מסתם אבי העורקים. הקריטריונים נחלקים לכאלה שהם בעלי סגוליות גבוהה, לסימנים תומכים ולפרמטרים כמותיים שנועדו לתת סיווג ביניים לחומרה בינונית של אי-ספיקה.
לפי המלצות אלו, אי-ספיקה קלה מאופיינת ביחס של מתחת ל-25% בין רוחב הסילון למוצא החדר השמאלי, ברוחב חתך התכווצות של מתחת ל-3 מ"מ ובהיעדר היפוך זרימה דיאסטולי באבי העורקים היורד או בהיפוך זרימה קצר. הסימנים התומכים בדרגה זו הם זמן מחצית החיים של הסילון אשר ארוך מ-500 מילישניות וחדר שמאלי שאינו מורחב. הפרמטרים הכמותיים הנלווים לכך הם נפח דליפה קטן מ-30 מ"ל לפעימה, אחוז דליפה קטן מ-30 ושטח פתח מסתם דולף בפועל קטן מ-0.1 סמ"ר. מנגד, אי-ספיקה קשה מאופיינת ביחס של 65% ומעלה בין רוחב הסילון למוצא החדר השמאלי וברוחב חתך התכווצות של מעל 6 מ"מ. היפוך זרימה באבי העורקים היורד למשך כל הדיאסטולה, יחד עם זמן מחצית חיים של הסילון הקצר מ-200 מילישניות וחדר שמאלי מורחב בצורה ניכרת, הם סימנים תומכים לאי-ספיקה קשה. הפרמטרים הכמותיים הנלווים לדרגת חומרה זו הם נפח דליפה גדול מ-60 מ"ל לפעימה, אחוז דליפה גדול מ-50 ושטח פתח מסתם דולף בפועל גדול מ-0.3 סמ"ר. באשר לדרגת החומרה הבינונית, היא מאופיינת בערכי הביניים, כאשר בפרמטרים הכמותיים הגבול בין אי-ספיקה קלה-בינונית לבין בינונית עד קשה הוא בנפח הדליפה של 45 מ"ל לפעימה, באחוז דליפה של 40 ובשטח פתח מסתם דולף בפועל של 0.2 סמ"ר.
מאחר שהרחבה של חדר שמאל היא ביטוי ליכולת ההסתגלות החדר אל מול העומס המוטל עליו עקב דליפת הדם החוזר אליו, מדידת ממדיו של החדר באקוקרדיוגרפיה יכולה לסייע בקביעת סוג אי-ספיקת המסתם – חריפה לעומת כרונית – וכן, כפי שנראה לעיל, זהו סימן תומך בקביעת חומרת אי-הספיקה. לאור זאת, ממדי החדר ותפקודו משפיעים על הגישה הטיפולית במחלה ועל ההחלטה אם לנתח ולהחליף את המסתם.
צילום חזה
באי-ספיקת מסתם חריפה תהיה לרוב עדות של גודש בוורידי הריאה ובצקת ריאות. צל הלב לא ייראה מוגדל, אך תיתכן הגדלה של העלייה השמאלית. מנגד, באי-ספיקה כרונית קשה צל הלב יהיה מוגדל וחוד הלב ייטה מטה ושמאלה בצילום חזה במבט מלפנים. במבט מהצד החדר ייטה לאחור ויפלוש לתחום עמוד השדרה. כאשר הסיבה לאי-ספיקת המסתם היא מחלה ראשונית של שורש אבי העורקים, ניתן לראות התרחבות של מבנה אבי העורקים.
אלקטרוקרדיוגרם
באי-ספיקה כרונית קשה תסתמן באק"ג היפרטרופיה של החדר השמאלי. כמו כן ניכרים ממצאים של מעמס על חדר שמאל – צניחת מקטע ST והיפוך גל T בחיבורים השמאליים. לעיתים גם מופיעה סטיית ציר שמאלית והארכה של מכלול QRS, אשר מעידים על מחלה מפושטת של שריר הלב. שינויים אלה לא בהכרח יופיעו באי-ספיקה חריפה, אם כי כן נפוצים שינויים במקטע ST ובגל T.
צנתור ואנגיוגרפיה
מיפוי של אבי העורקים בצנתור לב מאפשר דירוג כמותי למחצה של חומרת אי-ספיקת המסתם לפי כמות חומר הניגוד הנצפית בחדר השמאלי. כלי זה שימושי כאשר התמונה המתקבלת מאקוקרדיוגרפיה אינה ברורה. מלבד זאת, צנתור כלילי הוא שלב מקדים לפני התערבות ניתוחית.
אבחנה
כאמור, אקוקרדיוגרפיה היא בדיקת הבחירה לאבחנה של אי-ספיקת מסתם אבי העורקים. באבחנה המבדלת נמצאות מחלות לב מסתמיות נוספות, אי-ספיקת לב על רקע אחר, תסמונת כלילית חדה, חבלה קהה בבטן או אנדוקרדיטיס זיהומית ללא פגיעה במסתם אבי העורקים. בנוסף, יצוין כי לחץ דופק גבוה יכול להופיע גם במקרים כגון: יתר תריסיות, אנמיה קשה, היריון, ברי ברי, פיסטולה עורקית-ורידית, איבוד נוזלים והשתלטות סימפתטית.
טיפול תרופתי
חולים כרוניים עם תסמינים, אשר אינם יכולים לעבור ניתוח להחלפת מסתם או אשר מסרבים לעבור אותו, מטופלים במשטר טיפולי קפדני נגד אי-ספיקת לב, הכולל מעכבי ACE ומרחיבי דם נוספים, דיגוקסין, משתנים ותזונה דלת-מלח. לעיתים מתווספים גם חוסמי בטא למשטר הטיפולי. בעבר נחשב הטיפול בחוסמי בטא כהתוויית נגד בשל המחשבה כי האטת קצת הלב גורמת להארכת זמן הדליפה בדיאסטולה, אולם ישנם דיווחים לפיהם לחוסמי בטא השפעה מיטיבה על חולים, במיוחד לאור הורדת לחץ הדם בחולים עם יתר לחץ דם. ניטרוגליצרין וחנקות אחרות אינם יעילים בשיכוך תעוקת לב בחולים עם אי-ספיקת מסתם אבי העורקים. הטיפול במרחיבי כלי דם מסייע גם בייצוב חולים עם תפקוד חדר שמאלי ירוד שאינו מפוצה אשר ממתינים לניתוח.
באי-ספיקת מסתם חריפה, עד לניתוח המידי להחלפת המסתם, שהוא טיפול הבחירה במקרה זה, נדרשים החולים לתרופות המגבירות את כיווציות שריר הלב (יונוטרופיות חיוביות), כגון דופמין או דובוטמין ותרופות מרחיבות כלי דם, כגון ניטרופרוסיד. אלה נקבעים לפי ערכי לחץ הדם. מאידך, ישנה התוויית נגד למתן חוסמי בטא ולהחדרת בלון תוך-ותיני מאחר שאלה עלולים לגרום לירידה נוספת בלחץ הדם. אצל חולים עם לחץ דם יציב שאי-ספיקת המסתם החריפה שלהם נובעת מאנדוקרדיטיס זיהומית ניתן לדחות את הניתוח במספר ימים על מנת לאפשר טיפול אנטיביוטי.
ראומה אלדר
ביוגרפיה
אלדר נולדה בירושלים למזל וחיים מחבוב, במשפחה בת שבעה ילדים. משפחת מחבוב עלו מתימן בסוף המאה ה-19. אביו היה סופר סת"ם וחזן ואמו הייתה עובדת משק בגימנסיה העברית., שהקפידה להנהיג את ביתה על טהרת השפה העברית.
אי-ספיקת מסתם אבי העורקים
טיפול תרופתי
הטיפול התרופתי באי-ספיקת מסתם אבי העורקים כולל גם טיפול באטיולוגיה, אם זו ניתנת לטיפול באמצעות תרופות. דוגמאות לכך הן טיפול אנטיביוטי מתאים לאנדוקרדיטיס זיהומית או פניצילין לעגבת וחוסמי בטא וחוסמי הקולטן לאנגיוטנסין II לעיכוב קצב הרחבת שורש אבי העורקים בתסמונת מרפן.
ראומה אלדר
ביוגרפיה
היא לימדה בבית הספר "שפיצר" בהנהלת חנה שפיצר, לאחר מכן עבדה בבית הספר יהודה הלוי בקטמון הישנה, בהנהלתה של שושנה רזיאל.
לפני עבודתה בקול ישראל שימשה קריינית בתחנת הרדיו המחתרתית של "ההגנה", שנקראה גם היא, קול ישראל. בשנת 1948, כאשר ירושלים עדיין מופגזת, החלה לעבוד בקול ישראל. במשך 20 שנה הייתה קריינית חדשות, קריינית רצף וכן הקריאה פרקי ספרות.
אי-ספיקת מסתם אבי העורקים
ניתוח
אי-ספיקה חריפה של מסתם אבי העורקים היא התוויה לניתוח מידי להחלפת המסתם. במרבית המקרים הניתוח נדרש בתוך 24 שעות מן האבחנה. באי-ספיקה כרונית של המסתם ההתוויה לניתוח היא בחולים עם תסמינים שלהם אי-ספיקת מסתם בדרגה קשה או לחולים ללא תסמינים עם תפקוד ירוד של החדר השמאלי בסדרה של בדיקות אקוקרדיוגרפיות. כל זאת בהיעדר התוויות נגד ברורות לביצוע הניתוח. בקביעת עיתוי הניתוח נלקח בחשבון כי התסמינים באי-ספיקת מסתם קשה מופיעים רק לאחר שכבר יש פגיעה בתפקוד החדר השמאלי וכי ניתוח אשר מבוצע יותר משנה לאחר הופעת התסמינים והפגיעה בתפקוד חדר שמאל אינו משיב את תפקוד החדר לקדמותו. בחולים עם מחלת לב כלילית ברקע נדרש צנתור כלילי טרום הניתוח.
הגישה הניתוחית המקובלת לאי-ספיקת מסתם אבי העורקים היא החלפת מסתם. אם הסיבה לאי-ספיקת המסתם נעוצה בהתרחבות אבי העורקים, מוחלף גם שורש אבי העורקים. ישנן עדויות כי בחולים נבחרים במרכזים רפואיים מיומנים ניתן לבצע במקום ניתוח לתיקון המסתם, אך הרוב הגדול של החולים דורשים ניתוח להחלפת המסתם.
ראומה אלדר
ביוגרפיה
לאחר פרישתה לגמלאות קריינה בהתנדבות בספרייה המוקלטת לעיוורים, והעבירה בה קורסי קריינות. במשך שנים רבות שימש קולה כ"שעון הדובר" של בזק ("שירות 155").
אי-ספיקת מסתם אבי העורקים
ניתוח
הסיכון בניתוח ושיעור התמותה בשנים שאחריו תלויים מאוד בחומרת המחלה ותפקוד החדר השמאלי טרם הניתוח. שיעור התמותה הכללי מניתוח להחלפת מסתם אבי העורקים בלבד הוא 3%. בחולים עם הגדלה ניכרת של הלב ותפקוד ירוד של חדר שמאל שיעור התמותה עולה ל-10%, עם שיעור תמותה מאוחרת של 5% בשנה למרות הצלחת הניתוח ברמה הטכנית. עם זאת, לחולים כאלה אין פרוגנוזה עדיפה במתן טיפול תרופתי בלבד.
פרוגנוזה
באופן כללי, לחולים עם אי-ספיקת מסתם אבי העורקים בדרגה בינונית, ואף בדרגה קשה, יש פרוגנוזה טובה לאורך שנים. לפי הקווים המנחים של המועצה האמריקנית לקרדיולוגיה ושל איגוד הלב האמריקני, אשר מסכמים תשעה מחקרים שנערכו בנושא, בחולים ללא תסמינים ועם תפקוד חדר שמאלי שמור, שיעור ההחמרה להופעת תסמינים או לפגיעה בתפקוד החדר עומד על פחות מ-6% בשנה. שיעור התמותה הפתאומית בחולים אלה עומד על 0.2% בשנה. כמו כן, חולים ללא תסמינים עם תפקוד ירוד של החדר השמאלי מפתחים תסמינים בשיעור של למעלה מ-25% בשנה. אולם, כאשר החולים מפתחים תסמינים קצב החמרת המחלה עולה, עם שיעור תמותה של למעלה מ-10% בשנה. ממידע שנאסף טרם עידן הניתוח להחלפת מסתם, אשר מעיד על המהלך הטבעי של המחלה, עולה כי ללא הערבות ניתוחית השרידות של חולים שפיתחו תעוקת לב עומדת על עד ארבע שנים ושל חולים שפיתחו אי-ספיקת לב על עד שנתיים.
ראומה אלדר
חיים אישיים
ראומה אלדר נישאה לד"ר דוד אלדר שהיה מנהל המכללה האקדמית בווינגייט שבמכון וינגייט, והתאלמנה ממנו ב-2018. להם שתי בנות ובן. התגוררה במושב אודים שבשרון. אלדר הייתה אחותו הגדולה של הקריין משה חובב וכן דודתה של הזמרת דפנה ארמוני.
בפוסט שהעלתה בפייסבוק ב-18 בפברואר 2014 חשפה דפנה ארמוני את מצבה הקשה של דודתה, אשר חלתה באלצהיימר.
אופטומטריה
אופטומטריה היא מקצוע רפואי העוסק בבדיקת העיניים ובמערכת הראייה לאיתור ליקויים, הפרעות ופתולוגיות במערכת הוויזואלית ומבני העין האנטומיים (קרנית, קשתית, עדשה תוך עינית, זגוגית, רשתית ועוד) וכמו כן, מתן מרשם למשקפיים או עדשות-מגע לצורך תיקון ליקוי תשבורתי ("מספר במשקפיים") וטיפול תרופתי (בדרך כלל לא ניתוחי) במחלות עיניים.
באופן מסורתי, מקצוע האופטומטריה, בעברו, התמקד בעיקר בתיקון ליקויים תשבורתיים בעזרת משקפיים. אופטומטריה עכשווית-מודרנית, לעומת זאת, התפתחה במרוצת השנים והתקדמה למודל רפואי כך שתוכנית הלימודים כוללת בתוכה הכשרה משמעותית באבחון וטיפול במחלות עיניים, ברוב מדינות העולם בהן המקצוע מוסדר בחוק.
אטימולוגיה
מקור המונח אופטומטריה מהמילים היווניות אופסיס ("ראייה") ומטרון ("משהו שמודדים באמצעותו", "מדידה", "סרגל"). המילה נכנסה לשימוש כשהמכשיר למדידת הראייה נקרא "אופטומטר" (עוד לפני שהשתמשו במונחים "פורופטר" או "רפרקטור"). שורש המילה "אופטו" הוא קיצור הנובע מהמילה היוונית "אופתלמוס" שמשמעותה "עין." כמרבית מקצועות הבריאות והרפואה, ההשכלה והסרטיפיקציה של אופטומטריסטים מוסדרים לפי חוק ברוב המדינות. אנשי המקצוע בתחום האופטומטריה וארגוניהם פועלים באופן אינטראקטיבי עם סוכנויות ממשלתיות, שאר אנשי מקצועות הבריאות והקהילה על מנת לספק טיפול בעיניים ובראייה.
הגדרה של אופטומטריה ואופטומטריסט
המועצה העולמית לאופטומטריה, ארגון הבריאות העולמי ובערך 75 ארגונים אופטומטריים ביותר מ 40 מדינות ברחבי העולם אימצו את ההגדרה הבאה כמתארת את מקצוע האופטומטריה ותפקיד האופטומטריסט.
היסטוריה
ההיסטוריה האופטומטרית קשורה להתפתחות של:
ההיסטוריה של "אופטומטריה" ( אופטיקאים הבודקים רפרקציה) צמח מהלימודים הקדומים על אופטיקה ויצירת תמונה על ידי העין. המקור של מדע האופטיקה (אופטיקה כפי שנלמד בשיעור פיזיקה בסיסי) מתוארך כמה אלפי שנים לפנה"ס כעדות להימצאות עדשות לקישוט, נמצא ביוון והולנד.
לא ידוע מתי בדיוק נוצרו המשקפיים הראשונים.
הכשרה, רישוי, ייצוג והיקף העיסוק
אופטומטריסטים בודקים, מאבחנים ומטפלים במגוון ליקויי ראייה, כגון: מיופיה (קוצר-ראייה), היפרופיה (רוחק-ראייה), אניסומטרופיה (הבדל בליקוי התשבורתי בין העיניים) אמבליופיה ("עין עצלה"), סטרביזמוס (פזילה) ועוד. כיום, ההבדל העיקרי בין רופא עיניים לאופטומטריסט או ד"ר לאופטומטריה (Doctor of Optometry a.k.a. OD) במדינות מערביות מפותחות כמו ארצות הברית וקנדה הוא בתחום ניתוחי העיניים. בארצות הברית, חוק העיסוק באופטומטריה התרחב משמעותית ונתן סמכות לדוקטורים לאופטומטריה (ODs), כמעט בכל מדינות ארצות הברית, לאבחן ולטפל במחלות עיניים ומקרי חירום בעיניים במקטע הקדמי והאחורי (זיהומים, דלקות ואלרגיות בעיניים,עיניים יבשות, הוצאת גופים זרים, פציעות בעיניים, דלקת לחמית, זיהום בקרנית, הרפס בעין, אוביאיטיס, סקלריטיס גלאוקומה, קטרקט, רטינופתיה סוכרתית, ניוון מקולרי, אבחון של היפרדות רשתית ועוד), בתכשירים תרופתיים שונים כגון: טיפות ומישחות עיניים טופיקליות (מקומיות) וכדורים (אנטיביוטיקה, תרופות אנטי - ויראליות, תרופות נוגדי - דלקת, סטרואידים ועוד). דוקטורים לאופטומטריה רשאים ומוסמכים להזליף טיפות עיניים לצורכי אבחון מחלות עיניים (כגון cycloplegics, miotics & mydriatics - טיפות משתקי השריר הציליארי, מרחבי ומצרי אישון וטיפות לאלחוש הקרנית). בקנטקי, לדוגמה, דוקטורים לאופטומטריה אף מוסמכים להשתמש בלייזרים בפרוצדורות שונות במקטע הקדמי כגון: לייזר יאג קפסולוטומי במקרים של קטרקט משני, טיפול SLT (טרבקולוטומיה סלקטיבית) ו LPI (אירידוטומיה). בפנסילבניה, דוקטורים לאופטומטריה מוסמכים לתת מרשם לתרופות לטיפול בעיניים, עפעפיים, מערכת הדמעות והלחמית, הוצאת גופים זרים מהמשטח החיצוני של העין, מתן מרשם לסטרואידים דרך הפה, שימוש בכל התרופות המקומיות (טופיקליות) לטיפול בגלאוקומה זווית-פתוחה, אקספוליאלית ופיגמנטרית, מתן הפניות לבדיקות דם ומעבדה, הרחבת ושטיפת מערכת הדמעות (dilation and irrigation). באוקלהומה דוקטורים לאופטומטריה מוסמכים בביצוע ניתוחים זעירים סביב העין להסרת נגעים מהעפעפיים והעור, סגירת פונקטות, הוצאת ריסים, אבחון וטיפול בגלאוקומה בטיפות עיניים וכדורים דרך הפה, טיפול בפציינטים לאחר ניתוחי עיניים שונים. בלואיזיאנה דוקטורים לאופטומטריה מוסמכים בביצוע ניתוח להסרת כלזיון. בנברסקה דוקטורים לאופטומטריה מוסמכים להזריק אפינפרין לטיפול בשוק אנאפילקטי. בקרוליינה הצפונית דוקטורים לאופטומטריה מוסמכים במתן הפניות לצילומי רנטגן, טומוגרפיה מומחשבת (CT), דימות תהודה מגנטית (MRI), אקוקרדיוגרפיה (אקו - לב), אולטרה סאונד, ביצוע זריקות לצורכי אבחון וטיפול במחלות עיניים, כדוגמת זריקות לווריד לבדיקת צילום פלואורסצין אנגיוגרפיה (FA). מטרת הצילום הנה לאתר מחלות רשתית, ובייחוד כאלו בהן ישנה הפרעה באספקת הדם לרשתית.באמצעות הצילום ניתן לאבחן ולקבוע את מידת הפגיעה הנלווית למחלות כמו סוכרת, יתר לחץ דם, חסימות ורידיות ועורקיות, ניוון מקולרי ועוד.הבדיקה מבוצעת באמצעות הזרקת חומר צבע לווריד. לאחר ההזרקה מבוצעת סדרת צילומים של קרקעית העין. החומר מתפנה מהגוף לאחר הבדיקה באמצעות הכליות דרך השתן, דבר שעשוי לגרום לו להראות בצבע צהוב זוהר. כאמור, היקף העיסוק באופטומטריה בארצות הברית משתנה בין מדינה למדינה.
בישראל, נכון ל-2021, אופטומטריה נלמדת לתואר ראשון BSc באוניברסיטת בר-אילן ו B.Optom במכללת הדסה בירושלים. בנוסף, ישנם לימודי המשך לתואר שני (M. Optom) באופטומטריה במכללת הדסה ותארים שני (MSc) ושלישי (PhD) במדעי הראייה באונ' בר-אילן.
בדיקות עיניים
בדיקת עיניים טיפוסית אצל אופטומטריסט כוללת שלושה מרכיבים עיקריים: במהלך בדיקות העיניים והראייה, משתמשים האופטומטריסטים בטבלה לבדיקת חדות הראייה (לוח סנלן) ובמכשירים רבים, כגון: מכשירים לאבחון ומדידת הליקוי התשבורתי כמו פורופטר (Phoropter), רטינוסקופ (Retinoscope) ואוטורפרקטומטר (Autorefractometer). מכשירים לאבחון מחלות עיניים כמו מנורת סדק (Slit-Lamp) ואופתלמוסקופ ישיר (Direct Ophthalmoscope) ובלתי-ישיר (Binocular Indirect Ophthalmoscope/BIO). ישנם אף אופטומטריסטים המחזיקים ציוד מתקדם נוסף המסייע להם באבחון מדויק יותר של מחלות עיניים והראש כמו מצלמת רשתית ( Fundus Camera) מסוג אופטוס (Optos), Optical Coherence Tomography הידוע גם בשם OCT (טומוגרפיה אופטית קוהרנטית), Non Contact Tonometer או NCT (למדידת לחץ תוך-עיני), Corneal Topography (מיפוי קרנית), מכשיר לבדיקת שדה הראייה כדוגמת Humphrey Field Analyzer ועוד.
הערות שוליים
Optometrist
מיקרוסופט אופיס
Microsoft Office היא חבילת יישומים משרדיים מתוצרת מיקרוסופט. החבילה יצאה לאור לראשונה בשנת 1993 ומאז יצאו גרסאות מתקדמות נוספות, כאשר בכל גרסה נכללו מספר סוגי הפצות הנבדלות בסוגי התוכנות הכלולות בהן.
הרכב החבילות
התוכנות הכלולות בחבילות, משתנות על פי סוג החבילה:
לחבילות מיקרוסופט אופיס צורפו בגרסאות קודמות תוכניות שירות שונות, כגון "מנהל תמונות", תוכנית המספקת אפשרויות בסיסיות של ניהול ועיבוד תמונות.
אודות החבילות
חבילות מיקרוסופט אופיס יוצאות בגרסה חדשה כל שנתיים עד שלוש והן מהוות מקור הכנסה חשוב ומשמעותי עבור חברת מיקרוסופט. המבקרים טוענים כי הגרסאות הקודמות עונות על דרישותיו של המשתמש הממוצע, ורוב החידושים הקיימים בגרסאות החדשות הם במידה רבה מלאכותיים ואינם חיוניים. ביקורת זו יחד עם הפעילות המוגברת של תוכנות הקוד הפתוח (כגון תוכנת אופן אופיס), גרמו להוספת תוכנות נוספות, כגון תוכנת סדר ותוכנה לאיסוף מידע, במספר גרסאות חבילה חדשות. בנוסף, היא פיצלה את המהדורות הקיימות ויצרה חדשות, בהן מהדורה בסיסית הזולה מהשאר, הניתנת לרכישה עם מחשב חדש בלבד.
חלילון חלק
חֲלִילוֹן חָלָק (שם מדעי: Fistularia commersonii) ידוע גם כחלילון אילתי, הוא דג ממשפחת החלילוניים.
מיקרוסופט אופיס
אודות החבילות
אחת הבעיות של חבילת מיקרוסופט אופיס הדוחפת משתמשים לשדרג את הגרסה הישנה שלהם, היא חוסר התאימות לאחור. מסמכים שנוצרו בגרסאות מתקדמות של אופיס אינם ניתנים לקריאה על ידי גרסאות ישנות יותר, אלא אם כן נשמרו מראש בפורמט מתאים או שהותקנה חבילת תאימות.
חלילון חלק
מאפיינים
החלילון הוא דג מוארך ששוכן בשוניות אלמוגים, והוא חלק מסדרת האבובונאים, אותה סדרה אליה שייכים סוסוני הים. חי באזורים טרופיים באוקיינוס השקט, האוקיינוס ההודי, והים האדום, כולל מפרץ אילת. בשנת 2000 דווחה הימצאותו גם בים התיכון לחופי ישראל, ככל הנראה בגלל הגירה לספסית. מאז התפשט כתושב קבע לחופים רבים במזרח הים התיכון. לחלילון החלק חשיבות מועטה כדג מאכל, אבל הוא נפוץ כדג נוי לאקווריומים של מים מלוחים.
החלילון, כשאר בני משפחתו, ייחודי בצורתו המוארכת והנוקשה. יש לו פה מוארך, עיניים גדולות ביחס לגופו, וגוף וזנב מוארכים ומכוסים חיישני תנועה, שכנראה עוזרים לו לצוד את טרפו. הגוף הוא בצבעי אפור-חום, עם שני פסים של נקודות כחולות בצדי הגוף. החלילון מגיע לאורך של עד 1.6 מטר, כשפרטים ממוצעים הם בערך באורך מטר אחד.
מיקרוסופט אופיס
תמיכה בריבוי שפות
עד Office 97 כל שפה (חוץ מאנגלית) הצריכה גרסה מקומית של התוכנה. לדוגמה, הגרסה בעלת התפריטים באנגלית לא תמכה כלל בעברית. הגרסה עם התפריטים בעברית תמכה הן באנגלית והן בעברית, אך לא בשפות אחרות. החל מ-Office 2000 והלאה תמכו כל המהדורות בתקן יוניקוד, כך שליבת המוצר הייתה זהה בכל השפות, ותמכה בכולן, ורק ממשק המשתמש תורגם לשפות שונות, אותן ניתן להתקין כתוסף למוצר. היתרון הוא אחידות בכל השפות במסמכים ובעדכוני התוכנה, אך החיסרון הוא הצורך לבצע המרות למסמכים ישנים.
חלילון חלק
מאפיינים
החלילון ניזון מסרטנים ודגים קטנים, אותו הוא שולף מבין סלעים באמצעות החרטום המוארך המותאם לכך. החלילון הוא יצור מתבודד באופן כללי, אף על פי שלעיתים ניתן למצוא חלילונים בקבוצות קטנות של עד עשרה פרטים שמסתובבים ביחד בצל ומחפשים מזון ביחד.
מיקרוסופט אופיס
תמיכה בריבוי שפות
עם זאת, בחבילות האופיס למערכת ההפעלה של אפל, Mac OS, היא מוגבלת מאוד. לדוגמה, ניתן לכתוב בעברית בפונט פשוט בלבד, מימין לשמאל לצד אנגלית באותה שורה.
חלילון חלק
מאפיינים
החלילונים מטילים ביצים שמתפתחות מחוץ לגופם, בתוך המים, והחלילונים הצעירים בוקעים באורך 6–7 מילימטר.
מיקרוסופט אופיס
גרסאות
הגרסה הראשונה של מיקרוסופט אופיס יצאה בשנת 1993, אולם האפליקציות השונות בחבילה יצאו ברובן בגרסאות קודמות, כפי שמעיד שמן, והופצו בתחילה בנפרד.
חלילון חלק
מאפיינים
בישראל החלילון מצוי במפרץ אילת, וניתן לראות אותו בשמורת האלמוגים. בנוסף ישנם חלילונים במצפה התת-ימי ובאקווריום ישראל.
מיקרוסופט אופיס
הגרסאות השונות למערכת ההפעלה חלונות
החל משנת 1995 מיקרוסופט אופיס נקרא בשם כפול על פי מספר הגרסה, ועם מספר המייצג שנת הפצה או את שם מערכת ההפעלה של מיקרוסופט שהופצה באותו זמן. מספרי הגרסאות של התוכנות השונות אוחדו וכולן נקראו באותו שם על פי השנה שבה יצאה לאור, כגון וורד 2000, אקסל 2000 וכדומה.
אופיס 2007
אופיס 2007 (נקרא גם אופיס 12). יש 7 חבילות שונות של התוכנה. חבילות התוכנה נועדו לצרכים שונים של משתמשים.
במהדורה זו שולב לראשונה ממשק ה־Ribbon, ששינה לגמרי את סידור התפריטים והכפתורים שהיה מקובל בתוכנה עוד מגרסאותיה הראשונות.
במהדורה זו נוסף לראשונה מבנה XML לקבצים, ועל מנת להבדיל בין הקבצים בפורמט החדש לישן, לקובצי אופיס 2007 תוספת x בסופה (לדוגמה doc הפך ל-docx).
שינויים אלו גררו ביקורת, והביאו לכך שמשתמשים רבים העדיפו להמשיך לעבוד עם Office 2003, ונמנעו מלשדרג. הדברים הביאו לכך שמיקרוסופט הוציאה תוסף המאפשר פתיחה ושמירה של מסמכי Office 2007 גם ב-Office 2003.
אופיס 2010
גרסה זו כוללת את התוכנות הבאות:
אופיס 2013
אופיס 2013 (באנגלית: Microsoft Office 2013, נקרא גם אופיס 15) יצא לאור בסוף 2012, הוא כולל ממשק חדש ומתאים את התכנות להפעלה גם על מחשבים רגילים וגם על טאבלטים הכוללים מסך מגע. סרגלי הכלים בתוך התוכנות עוצבו מחדש באופן חלק יותר, ללא גבולות בין הכפתורים, באופן התואם לעיצוב ממשקי ה-Windows וה-Windows Phone החדשים. האופיס החדש כולל גם אינטגרציה מלאה עם שירות הענן של מיקרוסופט (OneDrive). בתחילת 2013 החלו דיווחים על כך שעדכון ה-Blue עבור מערכת ההפעלה Windows 8 יכלול לא רק שינויים במערכת ההפעלה אלא בשירותים נוספים של מיקרוסופט בהם חבילת אופיס, בשם "Office Gemini", העדכון יביא עמו ככל הנראה מותאמות יותר למגע והשקת ה-Office לפלטפורמות נוספות כמו iOS ו-אנדרואיד.
מיקרוסופט 365
חבילה של שירותי ענן שמסופקת על ידי חברת מיקרוסופט באמצעות תשתיות Data centers שנבנו ברחבי העולם. ב-Microsoft 365 ישנן חבילות המיועדות לעסקים קטנים (לחברות של עד 25 עובדים) וחבילות לארגונים בינוניים וגדולים. חבילת התוכנות הוכרזה בסתיו 2010 והושק לציבור ב-28 ביוני 2011 בשם "Office 365". באפריל 2020 שינתה מיקרוסופט את שם חבילת התוכנות ל-"Microsoft 365".
דולפינן מצוי
דולפינן מצוי או דולפינן ים תיכוני (שם מדעי: Tursiops truncatus) הוא מין של דולפינן גדול והוא המין המוכר ביותר מבין מיני הדולפינים.
מאפיינים פיזיים
הדולפיננים הם יונקים ימיים אפורים, כאשר צבעו של חלקם העליון כהה יותר מצבעו של חלקם התחתון. לסתותיהם מוארכות, ויחד הן יוצרות את החרטום של הדולפינן. אפם של הדולפיננים הוא למעשה חור הנשיפה שנמצא במעלה ראשם. את מחיצת אפם ניתן לראות כאשר חור הנשיפה פתוח.
אורכם של דולפיננים בוגרים נע בין שניים לארבעה מטרים, ומשקלם נע בין 150 ל-650 קילוגרמים. עם זאת, במרבית חלקי העולם אורכם של הדולפיננים הוא שני מטרים וחצי ומשקלם בין 200 ל-300 ק"ג, כאשר הזכרים ארוכים במעט מן הנקבות, אך כבדים מהן בצורה משמעותית. גודלם של הדולפיננים משתנה באופן משמעותי בהתאם לבתי הגידול בו הם חיים. מרבית המחקרים בתחום זה נעשו בצפון האוקיינוס האטלנטי, שם חוקרים זיהו שני אקוטיפים. הדולפיננים האלו, שחיים במים חמים ורדודים יחסית, נוטים להיות בעלי גוף קטן יותר מאשר קרוביהם החיים במים קרים יותר. הסנפירים האחוריים והגביים של הדולפיננים מורכבים מרקמות חיבור, והם אינם מכילים עצמות או שרירים. הם מתקדמים במים על ידי הנעת הסנפיר האחורי מעלה ומטה. הסנפירים הצדיים משמשים להיגוי ולקביעת כיוון התנועה; הם מכילים עצמות שהן בבירור הומולוגיות לרגליים הקדמיות של יונקים יבשתיים (מהם התפתחו הלווייתנאים לפני 50 מיליוני שנים לערך).
התנהגות
הדולפיננים חיים לרוב בקבוצות הנקראות "להקות", שלרוב מכילות עד תריסר פרטים. כמו כן, ייתכן כי מספר להקות יצטרפו אחת לשנייה, ויצרו קבוצות גדולות יותר המונות מאה פרטים ויותר. להקה טיפוסית מורכבת מקבוצת נקבות והוולדות שלהן. הזכרים חיים בדרך-כלל בגפם או בקבוצות של שניים עד שלושה פרטים, ומצטרפים ללהקות למשכי זמן קצרים.
הדולפינן ידוע באופיו הידידותי וסקרנותו כלפי בני-אדם הנמצאים במים או לידם. מדי פעם קורים מקרים בהם דולפיננים הצילו צוללים פגועים על ידי העלאתם לפני המים. מעשים מסוג זה הביאו לכך שהם קיבלו את הכינוי "החבר הטוב ביותר של האדם בים".